• •

 Všetkým záujemcom

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje** | **Bratislava** |
|  | SVO-RVO3-2024/000954-001 | Ing. Miroslav Baxant | 17.12.2024 |

**Vec: Výzva na prípravnú trhovú konzultáciu**

Ministerstvo vnútra Slovenskej republiky (ďalej len ako „**MV SR**“) má v zámere zrealizovať verejné obstarávanie na zabezpečenie „Dlhých strelných zbraní“.

Vzhľadom na charakter predmetu plánovanej zákazky a na náročnosť prípravy celého procesu verejného obstarávania Vás v súlade s ustanovením § 25 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon“) pozývame na prípravnú trhovú konzultáciu.

Cieľom tejto trhovej konzultácie je najmä poskytnutie súčinnosti pri definovaní opisu predmetu zákazky a podmienok účasti ohľadne technickej alebo odbornej spôsobilosti tak, aby sa plánovanej súťaže mohli zúčastniť všetci potenciálni dodávatelia pôsobiaci na trhu. Za týmto účelom by sme s Vami radi konzultovali nasledovné okruhy tém:

* Opis predmetu zákazky – Útočná puška kalibru 5,56x45 mm NATO a Samopal kalibru 9 mm Luger, ktoré budú predmetom verejného obstarávania.
* Požiadavky týkajúce sa určenia a preukázania podmienok účasti ohľadne technickej a odbornej spôsobilosti podľa § 34 zákona.
* Sociálne a environmentálne hľadiská verejného obstarávania.

Bližšie podrobnosti týkajúce sa účasti na prípravnej trhovej konzultácii sú uvedené v priloženom dokumente Oznámenie o začatí prípravných trhových konzultácií k predmetu zákazky.

S pozdravom

|  |
| --- |
| ................................................Ing. Branislav Chlebana generálny riaditeľ SVO MV SR |

Prílohy:

* Príloha č. 1 - oznámenie o začatí prípravných trhových konzultácií k predmetu zákazky
* Príloha č. 2 – formulár
* Príloha č. 3 – opis predmetu zákazky, technické požiadavky
* Príloha č. 4 – okruh otázok k prípravným trhovým konzultáciám